ประกาศการท่าเรือแห่งประเทศไทย เรื่อง กำหนดมาตรการจอดเรือฉลอม (ไลท์เตอร์) บริเวณหลักผูกเรือกลางน้ำ ภายในอาณาบริเวณของการท่าเรือแห่งประเทศไทย ณ ท่าเรือกรุงเทพ ฯ

ประกาศการท่าเรือแห่งประเทศไทย
เรื่อง
กำหนดมาตรการจอดเรือฉลอม (ไลท์เตอร์) บริเวณหลักผูกเรือกลางน้ำ
ภายในอาณาบริเวณของการท่าเรือแห่งประเทศไทย
ณ ท่าเรือกรุงเทพฯ[๑]
 

ด้วยปรากฏว่ามีเรือฉลอม
(ไลท์เตอร์) เข้าจอดบริเวณด้านหน้าหลักผูกเรือกลางน้ำภายในอาณาบริเวณของการท่าเรือแห่งประเทศไทย
ณ ท่าเรือกรุงเทพฯ โดยไม่ได้รับอนุญาต
ทำให้กีดขวางการเข้าออกของเรือสินค้าระหว่างประเทศ
เป็นอันตรายต่อการสัญจรทางน้ำและทำให้ทรัพย์สินของการท่าเรือแห่งประเทศไทยเกิดความเสียหาย

อาศัยอำนาจตามความในมาตรา
๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔
จึงให้ดำเนินการดังต่อไปนี้

๑.
ห้ามเรือฉลอม (ไลท์เตอร์)
ทุกชนิดจอดบริเวณด้านหน้าหลักผูกเรือกลางน้ำภายในอาณาบริเวณของการท่าเรือแห่งประเทศไทย
ณ ท่าเรือกรุงเทพฯ โดยเด็ดขาด

๒.
กรณีเรือฉลอม (ไลท์เตอร์) ที่ประสงค์จะเข้าจอดบริเวณด้านหน้าหลักผูกเรือกลางน้ำภายในอาณาบริเวณของการท่าเรือแห่งประเทศไทย
ณ ท่าเรือกรุงเทพฯ เพื่อบรรทุกขนถ่ายสินค้ากับเรือเดินทะเลต่างประเทศ
จะต้องยื่นแบบคำขออนุญาตนำเรือฉลอม (ไลท์เตอร์)
เพื่อบรรทุกขนถ่ายสินค้าภายในอาณาบริเวณของการท่าเรือแห่งประเทศไทย ณ
ท่าเรือกรุงเทพฯ ตามแบบแนบท้ายประกาศนี้ ที่แผนกท่า กองบริการท่า
ฝ่ายบริการท่าและเครื่องมือทุ่นแรง ท่าเรือกรุงเทพฯ ล่วงหน้าเป็นเวลาไม่น้อยกว่า
๒๔ ชั่วโมง หากผู้ใดฝ่าฝืนไม่ปฏิบัติตามจะถูกดำเนินการตามกฎหมาย
และจะต้องรับโทษสูงสุดตามที่ได้บัญญัติไว้

ทั้งนี้
ตั้งแต่บัดนี้เป็นต้นไป


ประกาศ
ณ วันที่ ๕ พฤศจิกายน พ.ศ. ๒๕๕๑
สุนิดา สกุลรัตนะ
ผู้อำนวยการการท่าเรือแห่งประเทศไทย
[เอกสารแนบท้าย]

๑.
แบบคำขออนุญาตนำเรือฉลอม (ไลท์เตอร์)
มาบรรทุกขนถ่ายสินค้าภายในอาณาบริเวณของการท่าเรือแห่งประเทศไทย ณ ท่าเรือกรุงเทพฯ

(ดูข้อมูลจากภาพกฎหมาย)































ปริยานุช/ผู้จัดทำ
๑๓ มกราคม ๒๕๕๒

ปิยะธิดา/ปรับปรุง
๖ พฤศจิกายน
๒๕๖๐



[๑]
ราชกิจจานุเบกษา เล่ม ๑๒๖/ตอนพิเศษ ๓ ง/หน้า ๗๒/๘ มกราคม ๒๕๕๒